รฟม. แจ้งเบี่ยงจราจรบนถนนลำลูกกา วันที่ 31 มกราคม ถึง 9 กุมภาพันธ์ 2562
รฟม. แจ้งเบี่ยงจราจรบนถนนลำลูกกา บริเวณสถานีคูคตถึงหน้าวัดสายไหม เพื่อดำเนินงานวางท่อระบายน้ำ โครงการรถไฟฟ้าสายสีเขียว(เหนือ) ช่วงหมอชิต – สะพานใหม่ – คูคตวันที่ 31 มกราคม ถึง 9 กุมภาพันธ์ 2562 เวลา 22.00 น.– 05.00 น.การรถไฟฟ้าขนส่งมวลชนแห่งประเทศไทย (รฟม.) แจ้งว่ากิจการร่วมค้ายูเอ็น-เอสเอช-ซีเอช ผู้รับจ้างก่อสร้างงานโยธา โครงการรถไฟฟ้าสายสีเขียว (เหนือ) ช่วงหมอชิต – สะพานใหม่ – คูคต สัญญาที่ 2 จะดำเนินงานวาง ท่อระบายน้ำ บริเวณสถานีคูคตถึงหน้าวัดสายไหม จึงมีความจำเป็นต้องดำเนินการเบี่ยงจราจรบนถนนลำลูกกาฝั่งขาออกทุกช่องทาง แล้วเบี่ยงไปใช้ช่องทางฝั่งขาเข้าเพื่อเป็นช่องทางฝั่งขาออก 1 ช่องทาง (ทดแทน) ทำให้มีช่องทางฝั่งขาเข้าและฝั่งขาออกคงเหลือฝั่งละ 1 ช่องทาง ในวันพฤหัสบดีที่ 31 มกราคม 2562 ถึงวันเสาร์ที่ 9 กุมภาพันธ์ 2562 ตั้งแต่เวลา 22.00 น.– 05.00 น. ทั้งนี้ การเบี่ยงจราจรเพื่อดำเนินงานก่อสร้างอาจทำให้ผู้ใช้เส้นทางไม่ได้รับความสะดวกในการเดินทางและอาจมีเสียงดังรบกวนในวันเวลาดังกล่าว ดังนั้น หากไม่มีความจำเป็น โปรดหลีกเลี่ยงเส้นทาง และ รฟม. ต้องขออภัยมา ณ โอกาสนี้ โดยผู้ใช้เส้นทางสามารถสอบถามรายละเอียดการเบี่ยงจราจรได้ที่หมายเลข 0 2115 6000 และติดตามข้อมูลโครงการฯ ได้ที่เว็บไซต์ www.mrta-greenlinenorth.com